google/wiki40b huggingface dataset:
Alžbeta Pomoranská

Kráľovská manželka

Alžbeta bola pokrvne spriaznená tak s dynastiou Luxemburgovcov, ako aj s dynastiou poľských Piastovcov. Narodila sa ako dcéra pomoranského vojvodu Bohuslava V. a poľskej princeznej Alžbety, dcéry poľského kráľa Kazimíra III. Veľkého.
Od svojich predchodkýň sa Alžbeta odlišovala vo viacerých oblastiach – mala mohutnú, statnú postavu, pričom na svoju dobu disponovala mimoriadnymi fyzickými schopnosťami, mala tvrdohlavú povahu, no taktiež bola najplodnejšia zo všetkých štyroch kráľovských manželiek, pretože porodila viac detí než všetky predchádzajúce Karolove manželky dovedna. V čase sobáša mala Alžbeta 16 rokov a jej manžel 47.
Sobáš Alžbety a Karola IV. sa konal 21. mája 1363 v poľskom Krakove. Na sobáši sa zúčastnilo veľa európskych aj českých šľachticov, ako aj mnohí vládcovia – poľský, uhorský, dánsky a cyperský kráľ a veľa ďalších šľachticov. Ich sobáš však nemal s láskou nič spoločné, čo nebolo v tých časoch nič neobvyklé, a samotný kráľ si na to už zrejme zvykol, pretože všetky jeho predchádzajúce manželstvá boli len politickými kalkuláciami. Bola to politická záležitosť, vďaka ktorej sa český kráľ pomerne bezbolestnou cestou zbavil protičeskej koalície poľského a uhorského kráľa s rakúskym vojvodom Rudolfom IV.
Alžbeta bola 18. júna 1363 korunovaná v Prahe za českú kráľovnú a o päť rokov neskôr (1. novembra 1368) aj za rímsku cisárovnú. Zo štyroch manželiek Karola IV. sa rímskou cisárovnou pred ňou stala len Anna Svídnická. Cisársku korunu jej na hlavu nasadil sám pápež Urban V.
Svojmu manželovi dala šesť detí, z toho štyroch synov. Svoje deti si ostražito strážila a otvorene sa stavala proti prvorodenému synovi a dedičovi Karola IV.,Václavovi. Tak, ako každá matka sa snažila pre svoje deti dosiahnuť čo najlepšie postavenie, pričom si zakladala najmä na svojom synovi Žigmundovi. Napriek tomu, že kráľ svojho prvorodeného syna korunoval za českého kráľa len dva dni pred korunováciou svojej poslednej manželky, aj jeden z Alžbetiných synov – Žigmund Luxemburský – sa po smrti svojho staršieho nevlastného brata Václava stal otcovým následníkom a dedičom českej a uhorskej kráľovskej koruny. Bol však aj posledným Luxemburgom, ktorý zasadol na český trón.

Kráľovná – vdova

Svojho manžela Alžbeta prežila o celých 15 rokov. Ako vdova sa naďalej venovala výchove svojich detí. Nemiešala sa do politiky a ani sa nevenovala povinnostiam kráľovnej, to prenechala manželkám Václava IV., Johane Bavorskej a Žofii Bavorskej. Sama venovala všetko úsilie a čas tomu, aby finančne i politicky podporila svojho syna Žigmunda a zabezpečila mu ak nie českú, tak aspoň uhorskú kráľovskú korunu. Posledné roky strávila vo východných Čechách, ktoré priniesla Karolovi IV. ako svoje veno.
Zomrela v Hradci Králové a pochovaná je vedľa svojho manžela a jeho manželiek v kráľovskej hrobke v chráme sv. Víta v Prahe.
Agnez-lès-Duisans

Poloha

Obec má rozlohu 7,3 km². Najvyšší bod je položený 111 m n. m. a najnižší bod 67 m n. m.

Obyvateľstvo

Počet obyvateľov obce je 688 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Guion Bluford

Mladosť a výcvik

Po základnej a strednej škole pokračoval v štúdiách na Pensylvánskej štátnej univerzite (Pennsylvania State Univerzity), kde v roku 1964 získal titul leteckého inžiniera. Ďalej pokračoval v štúdiách a v roku 1978 obhájil doktorát na technologickom inštitúte vojenského letectva (Air Force Institute of Technology). Stal sa riaditeľom v aerodynamickom laboratóriu leteckej základne Wright-Patterson Air Force Base v Ohiu. Tu bol v roku 1978 vybraný pre lety s raketoplánmi. Oženil sa a má dve deti. Používal prezývku Guy.

Po letoch

Ešte počas svojej kariéry kozmonauta pokračoval v štúdiách na univerzite v Houstone (University of Houston, Clear Lake), zakončených v roku 1987. Toto vzdelanie potom uplatnil v súkromnej firme NYMA v meste Greenbelt, kde pracoval od augusta 1993.
Pagolle

Poloha

Obec má rozlohu 15,9 km². Najvyšší bod je položený 642 m n. m. a najnižší bod 130 m n. m.

Obyvateľstvo

Počet obyvateľov obce je 253 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vláda Slovenskej republiky od 23. marca 2016 do 22. marca 2018

Zmeny v obsadení postov vo vláde

Počas augusta 2016, krátko po mimoriadnom sneme strany #SIEŤ, kde bol za nového predsedu zvolený vtedajší minister dopravy Roman Brecely, oznámila pätica poslancov tejto strany, že vystupujú zo strany #SIEŤ, pričom následne vstúpili do poslaneckého klubu strany MOST – HÍD. Týmto presunom poslancov NR SR už poslanecký klub strany MOST – HÍD tvorilo 15 poslancov, čo si vyžiadalo zmeny v rozdelení jednotlivých postov vo vláde a na ministerstvách.
31. augusta 2016 prezident SR Andrej Kiska prijal demisiu dovtedajšieho ministra dopravy, výstavby a regionálneho rozvoja SR Romana Brecelyho a do funkcie vymenoval Árpáda Érseka, ktorý pôsobil na ministerstve ako štátny tajomník za stranu MOST – HÍD.
1. septembra 2016 na Bratislavskom hrade bola podpísaná nová koaličná dohoda predsedami strán SMER-SD, MOST – HÍD a SNS, čím sa utvorila nová trojkoalícia namiesto pôvodnej štvorkoalície. Dvaja ostavajúci poslanci za stranu #SIEŤ Radoslav Procházka a Alena Bašistová oznámili, že budú naďalej podporovať programové vyhlásenie vlády SR, aj keď už nebudú ďalej súčasťou vládnej koalície. V novembri 2016 sa Radoslav Procházka vzdal poslaneckého mandátu a nahradila ho Zuzana Zimenová, ktorá nepodporuje vládu SR. Strane #SIEŤ má teda v parlamente len jedného poslanca.
V auguste 2017 vypukla vládna kríza, spôsobená kauzou v súvislosti s kontroverzným rozdeľovaním eurofondov na ministerstve školstva, vedy, výskumu a športu SR. Vzájomná komunikácia medzi lídrami koaličných strán bola pre vzájomné nezhody na bode mrazu a Andrej Danko, predseda Národnej rady SR a líder SNS vypovedal koaličnú zmluvu k 1. septembru 2017. Kríza vyvrcholila abdikáciou ministra Petra Plavčana, nominanta SNS, ku 31. augustu 2017. Prezident SR Andrej Kiska preto 1. septembra dočasne poveril riadením daného ministerstva Gabrielu Matečnú, ministerku poľnohospodárstva a rozvoja vidieka SR. Lídri koaličných strán Robert Fico (SMER-SD), Andrej Danko (SNS) a Béla Bugár (MOST-HÍD) podpísali dodatok ku koaličnej zmluve, čím sa skončila vládna kríza. 13. septembra vymenoval prezident SR do funkcie ministra školstva, vedy, výskumu a športu SR riaditeľku Prognostického ústavu Slovenskej akadémie vied Martinu Lubyovú.
5. marca 2018 prezident Kiska prijal demisiu Mareka Maďariča (SMER-SD), ktorý 28. februára 2018 oznámil, že odstupuje z funkcie ministra kultúry SR. Dôvodom abdikácie bola vražda novinára Jána Kuciaka a Martiny Kušnírovej. Rezort kultúry viedol do 7. marca 2018.
12. marca 2018 minister vnútra Robert Kaliňák (SMER-SD) oznámil, že končí vo funkcii ministra vnútra. Do uznesenia vlády podať demisiu, ktoré vláda schválila 15. marca 2018, svoju demisiu prezidentovi nepodal a zostal tak ministrom až do konca celej vlády.
Saint-Hilaire-Bonneval

Poloha

Obec má rozlohu 28,49 km². Najvyšší bod je položený 383 m n. m. a najnižší bod 229 m n. m.

Obyvateľstvo

Počet obyvateľov obce je 873 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aube (Moselle)

Poloha

Obec má rozlohu 5,31 km². Najvyšší bod je položený 282 m n. m. a najnižší bod 219 m n. m.

Obyvateľstvo

Počet obyvateľov obce je 261 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ebro

Ebro je rieka na severe Španielska. S dĺžkou 928 km patrí medzi najdlhšie rieky Pyrenejského polostrova a jeho povodie zaberá rozlohu približne 86 800 km². Priemerný prietok dosahuje 618 m³/s, maximálny môže dosiahnuť až 8 000 m³/s. Preteká cez Zaragozu a časť jeho vôd sa využíva na zavlažovanie. Ústi do Stredozemného mora.
Kuklovská ulica

Mestská hromadná doprava

Nachádzajú sa tu tri autobusové zastávky Mestskej hromadnej dopravy. Kuklovská, Kuklovská 44 a Kuklovská 60, pričom Kuklovská je zastávka aj pre trolejbusy a duobusy.
Saint-Pierre-des-Champs

Poloha

Obec má rozlohu 15,89 km². Najvyšší bod je položený 520 m n. m. a najnižší bod 133 m n. m.

Obyvateľstvo

Počet obyvateľov obce je 171 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abakus (počítacia tabuľka)

Abakus (z lat. abacus, novogr. αβαξ, ábax) je jednoduchá a historicky veľmi stará mechanická pomôcka, takzvané počítadlo. V mnohých krajinách (Rusko, Čína) je bežne používané dodnes.
U starovekých Egypťanov mala tvar dosky z vypálenej hliny, v ktorej boli vyryté zvislé žliabky. V nich sa posúvali nahor i nadol „počítacie“ kamienky. Rimania abakus zdokonalili: nahradili hlinu bronzom a v drážkach sa pohybovalo deviatimi kamienkami (alebo jedným väčším v hodnote 5, a štyrmi malými). Každý žliabok označoval jeden číselný rad (pre jednotky, desiatky, stovky a podobne), navyše tu bol žliabok určený pre dvanástiny (lat. unciae). Tento abakus umožňoval základné aritmetické operácie i s veľkými číslami.
Orainville

Poloha

Orainville má rozlohu 8,69 km². Najvyšší bod je položený 89 m n. m. a najnižší bod 57 m n. m.

Obyvateľstvo

Orainville má 494 obyvateľov (2009).
Graf vývoja obyvateľstva:
Zdroje: INSEE
Ján Teodor Mockovčák

Životopis

Študoval na evanjelický lýceu v Bratislave a na Univerzite v Halle. V roku 1875 evanjelický kňaz v Banskej Bystrici, 1881 zvolenský senior. Vystupoval proti slov. nar. uvedomeniu, do svojich cirk. zborov zaviedol maďarčinu. Autor príležitostných kázní a náboženskej príručky, prispieval do periodík.
Ján Hrabský

Životopis

Od roku 1649 študoval orientálne jazyky na univerzite vo Wittenbergu. Roku 1657 korektor tureckých edícií biblií v Lipsku, potom rektor gymnázia v Modre. Roku 1655 tlmočník medzi Turkami a posádkou hradu Divín v Novohrade.
Autor filologickej dizertácie, básne v turečtine na prešovského rektora Jána Matthaeidesa. Roku 1655 člen literárnej spoločnosti v Lipsku.
Secondigny

Poloha

Obec má rozlohu 37,34 km². Najvyšší bod je položený 249 m n. m. a najnižší bod 157 m n. m.

Obyvateľstvo

Počet obyvateľov obce je 1 773 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Lothain

Poloha

Obec má rozlohu 12,33 km². Najvyšší bod je položený 480 m n. m. a najnižší bod 242 m n. m.

Obyvateľstvo

Počet obyvateľov obce je 447 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anna Thurzová

Životopis

Národná pracovníčka z Banskej Bystrice-Radvane.
Tournon-sur-Rhône (obec)

Poloha

Tournon-sur-Rhône má rozlohu 21,01 km². Najvyšší bod je položený 508 m n. m. a najnižší bod 115 m n. m.

Obyvateľstvo

Tournon-sur-Rhône má 10674 obyvateľov (2009).
Graf vývoja obyvateľstva:
Zdroje: INSEE
Chrám svätého Alexandra Nevského (Jalta)

Chrám svätého Alexandra Nevského (rus. Собор Святого благовірного князя Олександра Невського) je pravoslávny chrám v prímorskom mestečku na Kryme Jalta. Patri Ruskej pravoslávnej cirkvi (patriarchát Moskva).

História

Chrám bol postavený na pamiatku ruského imperátora Alexandra II., ktorého zavraždili nepriatelia Ruského cisárstva v roku 1880 v Sankt Peterburgu. Základný kameň bol položený 1. marca 1890 na desiate výročie krvavého atentátu na Alexandra II. Pri jeho položení bola prítomná aj manželka imperátora Alexandra III. Mária Fiodorovna. Chrám bol posvätený za prítomnosti imperátora Mikuláša II. (Nikolaja II.) a jeho manželky 4. decembra 1902.
Je vybudovaný v staroruskom architektonickom štýle. Má päť pozlátených kupol a vyniká bielo-žltou fasádou. Jeho 11 zvonov bolo odliatych v Moskve. V roku 1938 ho komunisti zatvorili a premenili na priestory športového klubu. Počas nemeckej administrácie počas druhej svetovej vojny sa v ňom opäť začali konať pravoslávne bohoslužby. Status chrámu pretrval aj po oslobodení.

Súčasnosť

Chrám v súčasnosti patrí pod jurisdikciu Ruskej pravoslávnej cirkvi (patriarchát Moskva). Navštevuje ho množstvo turistov a kúpeľných hostí, ktorí vo veľkom množstve prichádzajú do tohto čienomorského prístavného a kúpeľného mesta.
Vannevar Bush

Kariéra

V roku 1945 v článku As We May Think publikovanom v časopise The Athlantic Monthly navrhol projekt zariadenia Memex, fungujúceho na princípe hypertextu. V roku 1945 ako riaditeľ Office of Scientific Research and Development publikoval správu nazvanú Science The Endless Frontier. A Report to the President (Veda nekonečná hranica - Správa pre prezidenta). Vykonával funkcie viceprezidenta Massachusetts Institute of Technology (MIT), prezidenta Carnegie Institution vo Washingtone DC v USA. Pôsobil ako vedúci National Defense Research Committee.

Knihy o ňom

Zachary, G. Pascal: Endless Frontier. Vannevar Bush, Engineer of American Century. Free Press, 197, ISBN 0-02-935673-3
Hyperbolická dráha

Hyperbolická dráha v astrodynamike alebo nebeskej mechanike je trajektória akéhokoľvek telesa okolo centrálneho telesa, ktorého rýchlosť je dostatočná, aby toto teleso uniklo gravitácii centrálneho telesa. 
Za zjednodušených predpokladov letí teleso po hyperbolickej dráhe do nekonečna, kde dosiahne konečnú rýchlosť. Podobne ako parabolické trajektórie sú všetky hyperbolické trajektórie tiež únikovými trajektóriami. Špecifická energia hyperbolickej dráhy je pozitívna (ε>0).   
Hyperbolická dráha je Keplerova dráha s excentricitou väčšou ako 1.

Radiálna hyperbolická dráha

Radiálna hyperbolická dráha je neperiodická trajektória na priamke, kde relatívna rýchlosť oboch objektov vždy prekračuje rýchlosť úniku. Existujú dva prípady: telesá sa vzďaľujú od seba alebo sa k sebe približujú. Ide o hyperbolickú obežnú dráhu s hlavnou  polosou = 0 a excentricitou = 1.  Hoci excentricita je 1, toto nie je parabolická obežná dráha.
Vinosady

Poloha

Obec leží pod úbočím Malých Karpát v nadmorskej výške 170 metrov medzi Pezinkom a Modrou. Od Bratislavy je vzdialená 26 km na východ a 3 km východne od okresného mesta Pezinok.

Dejiny

Vinosady boli v minulosti známe ako Veľké a Malé Tŕnie. Prvá historická správa o osídlení územia obcí je z roku 1208. Archeológovia tu objavili zvyšky studne z 9. storočia, ktorú pravdepodobne vyhĺbili starí Slovania a tiež celé veľkomoravské sídlisko. Z listín je zrejmé, že časť územia Turne vlastnili aj grófi zo Svätého Jura a Pezinka. Na pôvodne jednom chotári sa už koncom 13. storočia vyvinuli dve obce: Kučišdorf a Malé Tŕnie. 
S Pezinkom spájali obec predovšetkým trhy a jarmoky už od 13. storočia. Trlinok mal s Pezinkom spoločného zemepána do 17.storočia. Azda už od 14. storočia bola v Kučišdorfe fara. V 16. storočí v čase reformácie sa stal Kučišdorf filiou Modry, no od roku 1759 patril k Pezinku. V danej dobe sa zväzky oboch obcí utužovali. Po zrušení Obvodného notariátu v Cajle v roku 1925 pripadli obce Kučišdorf a Trlinok opäť k Modre, no od 1. júla 1931 sa Kučišdorf vrátil do notariátu v Pezinku.
K zblíženiu oboch obcí došlo až v roku 1948, keď názvoslovná komisia Ministerstva vnútra poslovenčila názov Kočišdorf na Veľké Tŕnie a názov Trlinok na Malé Tŕnie. Vinosady, Malé Tŕnie a Veľké Tŕnie sa spojili až v roku 1964 a vznikla spoločná obec Vinosady. Obec dnes nesie meno zodpovedajúce starobylej tradícii vinohradníctva a vinárstva. Spojenej obci Vinosady bol vytvorený a pridelený v roku 1998 jeden erb.

Zaujímavosti

V obci sa nachádza Pálffyho barokový kaštieľ z roku 1776, ktorý bol v roku 1884 prestavaný. Je kultúrnohistorickou pamiatkou, v súčasnosti je však verejnosti neprístupný. Vo Vinosadoch sa nachádza rímskokatolícky kostol svätého Martina z 19. storočia, ktorý bol postavený na mieste starého gotického chrámu.

Tradičné podujatia

12. 9. 2006 na Modranskej ul. a 11. 11. 2006 na Pezinskej a Školskej ul. hody vo Vinosadoch.
Szentlőrincský obvod

Szentlőrincský obvod (maď. Szentlőrinci kistérség) je bývalá administratívna jednotka v Maďarsku v Baranskej župe. Jeho sídlom bolo mesto Szentlőrinc. Obvody boli zavedené v roku 1994 a zanikli v roku 2014, kedy ich nahradili okresy.
Fira

História

Mesto bolo založené v 18. storočí a jeho meno pochádza od slova Thira, čo je staroveké meno pre ostrov Santorini. V tejto dobe sa tu usadili obyvatelia z opusteného mesta Skaros, ktoré zničilo zemetrasenie. Začiatkom 19. storočia sa ostrov stal súčasťou Osmanskej ríše a Fira sa stala hlavným mestom, nakoľko leží pri mori.

Pamätihodnosti

Fira patrí medzi jednu z tradičných gréckych dedín, tu môžeme vidieť typický grécky ostrovný život. Známa je hlavne typická kykladská ľudová architektúra, bielo omietnuté domy a rovnaké dva kostoly. V meste sa nachádza aj archeologické múzeum, kde sú uložené známe minojské artefakty.
La Roche-Vanneau

Poloha

Obec má rozlohu 13,19 km². Najvyšší bod je položený 494 m n. m. a najnižší bod 264 m n. m.

Obyvateľstvo

Počet obyvateľov obce je 144 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jen

Jen je oficiálna mena Japonska. Je široko používaná ako banková rezerva spoločne s americkým dolárom a eurom. V japončine je názov meny vyslovovaný ako „en“, ale v slovenčine, a ďalších „západných“ jazykoch, je používaný názov „jen“ (vďaka starému a nepresnému prepisu japončiny do angličtiny). Kód jenu podľa ISO 4217 je JPY. V latinke sa používa symbol ¥. V japončine sa zapisuje pomocou kandži 円 a znamená „okrúhly/oblý objekt“.

História

Jen bol uvedený do obehu počas reforiem Meidži v roku 1872 podľa vzoru európskych mien a nahradil tak zložitý monetárny systém obdobia Edo. V roku 1871 bol prijatý Zákon o novej mene, ktorý mimo iného definoval jen ako 0,8667 trójskej unce (26,956 g) striebra, čo je asi 6,50 USD. Zákon taktiež zaviedol v Japonsku zlatý štandard.
Jen stratil väčšinu svojej hodnoty počas a po 2. svetovej vojny. Po období nestability bol jen od 25. apríla 1949 pevne zviazaný s americkým dolárom v pomere 1 USD = 360 ¥. To trvalo až do roku 1971, keď sa zrútila brettonwoodská menová sústava. Odvtedy hodnotu jenu určuje trh. Na konci roku 2005 bol kurz jenu asi 115 ¥ za 1 USD.
Momentálne je kurz jenu 130,01 ¥ za 1 € (99,25 ¥ za 1 USD).

Denominácia

V obehu sú mince hodnôt 1, 5, 10, 50, 100 a 500 jenov. Mince hodnôt 5 a 50 jenov majú v prostriedku okrúhly otvor.
Bankovky majú hodnoty 1 000, 2 000 (rarita, jedno pamätné vydanie), 5 000 a 10 000.
Formát obrázkov

Formát obrázku je štandardizovaný spôsob uloženia digitálnych obrázkov. Súbor obrázku je súbor, ktorý je označený príponou. Najpoužívanejšie na internete a celkovo najznámejšie sú dva grafické formáty: *.jpg a *.gif. Formát .jpg je lepší na použitie pri fotografiách, formát .gif na všetko ostatné.
Formáty obrázku majú svoje výhody a nevýhody. Každý formát pracuje na inom princípe a je vhodný pre iné aplikácie a oblasti nasadenia. Pri tvorbe stránky sa tvorcovia snažia, aby veľkosť obrázku bola čo najmenšia (aby sa rýchlejšie zobrazil v internetovom prehliadači), čím vzniká aj strata kvality obrázku. Známe internetové prehliadače podporujú formáty: JPEG, GIF, PNG a BMP.

JPEG, JPG, JPE (Joint Photographic Experts Group)

Vytvorené súbory majú koncovku *.jpg. Svoje najväčšie spopularizovanie zažil s príchodom digitálnych fotoaparátov. Formát JPG je vhodný na ukladanie fotografií a obrázkov, kde sa vyskytujú veľké farebné plochy. Tento formát využíva stratovú kompresiu, to znamená, že časti informácií vypúšťa. Ľudské oko tú stratu väčšinou ani nespozná. Miera kompresie sa dá nastaviť v grafickom programe (napr. Adobe Photoshop, Gimp). Nevýhodou je, že neumožňuje vytvárať priehľadné alebo animované obrázky.

GIF (Graphics Interchange Format)

Vytvorené súbory majú koncovku * .gif. Používa bezstratovú kompresiu, takže súbory sú relatívne väčšie ako JPEG, ale zato sú presné, zachovávajú farby a kontúry. Dokáže uložiť iba 256 farieb, čo je pre fotografie málo. Najčastejšie sa s ním stretneme v jednoduchých animáciách, používa sa tiež pre logá a rôzne ikony.

PNG (Portable Network Graphics)

Vytvorené súbory majú koncovku *.png. Je to bezstratový formát, ktorý bol plánovaný ako alternatíva, alebo vylepšenie formátu GIF. Napríklad PNG nie je obmedzený na 256 farieb, je možné použiť až 24-bitovú farebnú hĺbku (16,7 miliónov farieb) a zároveň vie pracovať aj s transparentnosťou. Našiel svoje využitie vo webdizajne tak isto ako formát GIF. Oproti GIFu je dátovo náročnejší a nepodporuje animácie. Výhodou je, že podporuje priehľadnosť obrázkov.

BMP (bitová mapa)

Vytvorené súbory majú koncovku *.bmp. je to jeden z najstarších, ale nie priamo najstarší dátový formát na uloženie rastrových obrázkov, používaný hlavne na operačných systémoch Microsoft Windows a OS/2. Formát nie je komprimovaný a pracuje s farebnou hĺbkou 24 bitov. V súčasnej dobe ho nahradili ostatné zmienené formáty.
Femsub

Femsub (skratka z anglického female submission, tj. ženská submisivita) je označenie pre tú časť praktík BDSM, kde je žena submisívnym partnerom.
Obvykle je pri takýchto praktikách jej partnerom dominantný muž, menej často dominantná žena. Submisívna žena je v slovenskom prostredí často nazývaná subinka alebo subka. Z pohľadu submisívnej ženy je napísaná veľká časť erotickej literatúry, väčšinou tieto diela skutočne píšu ženy, a ženy tiež tvoria prevažnú časť ich čitateľskej obce.
Najčastejšími femsub praktikami sú bondage, spanking a slúžka. Časté je tiež nosenie obojku (dogplay). Kombinácia femsub a maledom je vôbec najčastejším typom BDSM.
Mangalica

Mangalica alebo mangulica je plemeno ošípaných pochádzajúce z Veľkej uhorskej nížiny. Bolo vyšľachtené roku 1833 skrížením plemena z Bakonského lesa (kedysi aj u nás populárne bagún) s polodivokým bravom z Šumadije. Meno vytvoril Vuk Stefanovič Karadžič spojením starogermánského výrazu mangh ("kríženec") so slovanskou ženskou koncovkou -ica. Plemeno sa vyznačuje dlhou vlnitou srsťou plavej až čiernej farby, ktorá mu umožňuje pásť sa vonku aj v tuhej zime – tým dosahuje prirodzený prírastok sadla, ktoré obsahuje veľké množstvo tzv. dobrého cholesterolu. Tradičné maďarské špeciality ako uhorská saláma alebo čabajky sa podľa originálnej receptúry vyrábajú práve z mäsa mangalice. Po druhej svetovej vojne chov plemena upadol, pretože má vyššie nároky na stravu a vo vrhu býva maximálne osem prasiat. V poslednom čase však mäso vyhľadávajú labužníci pre jeho šťavnatosť. Maďarsko ročne vyprodukuje 60 000 kusov mangalice.